**Viesītes Mūzikas un mākslas skolas**

ATTĪSTĪBAS PLĀNS

2024. – 2027. gadam

 Viesītes Mūzikas un mākslas skolas attīstības plāns 2024.-2027.gadam ir vidēja termiņa iestādes attīstības plānošanas dokuments, kas nosaka misiju, vīziju, stratēģiskos mērķus un uzdevumus. Attīstības plāna ietvaros analizētas iepriekšējo mācību gadu prioritātes un sasniegtie rezultāti, izvērtēti kritēriji, turpmākās attīstības vajadzības, audzināšanas darba prioritātes. Attīstības stratēģija izstrādāta sadarbībā ar visām iesaistītajām pusēm un ir pamats skolas tālākai darbībai tik ļoti vērienīgo pārmaiņu laikā.

**Attīstības plānošanas pamatojums**

**Nacionālais attīstības plāns 2021. – 2027.gadam**

• KVALITATĪVA IZGLĪTĪBA MŪŽA GARUMĀ – kvalitatīva prasmju un zināšanu ieguve visām

mērķgrupām, iekļaujot visas izglītības pakāpes, veidus un formas; atspoguļo izglītībā un

apmācībā iegūto, t.sk. digitālās un karjeras vadības prasmes, mediju un informācijas

pratību, personības attīstībai un produktīvai darba dzīvei.

• ZINĀTNES ATTĪSTĪBA UN SNIEGUMS – radoša cilvēka izaugsme, jaunu teorētisku un

praktisku zināšanu radīšana un pielietošana, kā arī augstas pievienotās vērtības un

eksportspējīgu produktu un pakalpojumu izstrāde un uzlabošana

**Izglītības likums**

• IZGLĪTĪBAS KVALITĀTE — izglītības process, saturs, vide un pārvaldība, kas ikvienam

nodrošina iekļaujošu izglītību un iespēju sasniegt augstvērtīgus rezultātus atbilstoši

sabiedrības izvirzītajiem un valsts noteiktajiem mērķiem

Izglītības attīstības pamatnostādnes 2021.-2027.gadam

• Augsti kvalificēti, kompetenti un uz izcilību orientēti pedagogi un akadēmiskais personāls.

 • Mūsdienīgs, kvalitatīvs un uz darba tirgū augsti novērtētu prasmju attīstīšanu orientēts

izglītības piedāvājums.

• Atbalsts ikviena izaugsmei.

• Ilgtspējīga un efektīva izglītības sistēmas un resursu pārvaldība.

**Izglītības kvalitātes monitoringa sistēma**

ATBILSTĪBA MĒRĶIEM - Šī pozīcija tieši raksturo sasniegto izglītības kvalitāti, analizējot izglītības rezultātus atbilstoši izglītojamo un plašākas sabiedrības vajadzībām. Izglītības kvalitāte sniedz tiem aktuālas kompetences un izglītības turpināšanas iespējas visas dzīves garumā, ievērojot vienlīdzības un iekļaušanas principus.

• KVALITATĪVAS MĀCĪBAS - Kvalitatīvām mācībām ir vistiešākā ietekme uz izglītības kvalitātes mērķu sasniegšanu. To novērtējumu visprecīzāk raksturo progresa un sasniegumu mērījumi, kā arī atbilstoši izglītības programmai izvēlētās mācīšanas un mācīšanās metodes.

 • IEKĻAUJOŠA VIDE - Izglītības vide nodrošina mācību procesā iesaistīto personu fizisko un emocionālo drošību un labsajūtu, kā arī uzlabo motivācijas līmeni, kas tiešā veidā veicina izvirzīto izglītības mērķu sasniegšanu. Gan fiziskie aspekti, kas nodrošina pieejamību un resursus dažādu vajadzību apmierināšanai, gan emocionālie aspekti ir būtiski atbilstīgas vides nodrošināšanai.

• LABA PĀRVALDĪBA - Laba izglītības pārvaldība nodrošina efektīvu izglītības procesa vadību un nepieciešamo kontekstu, kurā tiek attīstīta mācību vide un process, lai sasniegtu attiecīgos izglītības kvalitātes mērķus. Izglītības kvalitātes sasniegšanai ir nepieciešama efektīva un ilgtspējīga finansiālo, cilvēku, infrastruktūras un citu resursu pielietošana saskaņā ar attīstības plāniem un plānošanas dokumentiem, kas izstrādāti sadarbībā ar dažādām iesaistītajām pusēm.

**Izglītības iestāžu darbības kvalitātes novērtēšana – akreditācija**

• ATBILSTĪBA MĒRĶIEM: kompetences un sasniegumi; izglītības turpināšana un

nodarbinātība; vienlīdzība un iekļaušana.

• KVALITATĪVAS MĀCĪBAS: mācīšana un mācīšanās; pedagogu profesionālā kapacitāte;

izglītības programmu īstenošana.

• IEKĻAUJOŠA VIDE: pieejamība; drošība un psiholoģiskā labklājība; infrastruktūra un

resursi.

• LABA PĀRVALDĪBA: administratīvā efektivitāte; vadības profesionālā darbība; atbalsts un

sadarbība.

1. **Izglītības iestādes darbības pamatmērķi un prioritātes**
	1. Izglītības iestādes **misija** – veidot sabiedrībai pieejamu, kvalitatīvu, konkurētspējīgu izglītības vidi, kas nodrošina profesionālās ievirzes izglītības programmās izvirzīto mērķu sasniegšanu, attīstīt un pilnveidot skolas audzēkņu radošo potenciālu.
	2. Izglītības iestādes **vīzija** par izglītojamo – nodrošināt iespēju ikvienam audzēknim apgūt augstvērtīgu profesionālās ievirzes izglītību, sniegt zināšanas, prasmes un iemaņas mūzikā un mākslā, veidot pamatu un motivāciju izglītības turpināšanai profesionālās vidējās izglītības pakāpē.
	3. Izglītības iestādes **stratēģiskie mērķi**:
* attīstīt izglītojamā talantus un prasmes izvēlētajā mākslu jomā;
* nodrošināt iespēju izglītojamam iegūt profesionālās kompetences tālākai izglītības turpināšanai augstākā pakāpē atbilstoši iegūstamajai kvalifikācijai vai izglītības turpināšanai mūža garumā.
* izveidot iekļaujošu izglītības vidi, sekmīgai izglītības programmu īstenošanai.
	1. **Galvenie uzdevumi** stratēģisko mērķu sasniegšanai ir:
* nodrošināt profesionālo zināšanu un prasmju apguvi izvēlētajā mūzikas un mākslas jomā;
* veidot izpratni par mākslu, mūziku un attīstīt mākslinieciskās prasmes, sekmēt interesi par mākslu un kultūrvidi;
* nostiprināt zināšanas un prasmes profesionālajā jomā izglītības turpināšanai augstākā pakāpē atbilstoši savām interesēm un tālākai profesionālās kompetences ieguvei;
* veicināt izziņas prasmju attīstību, pilnveidot izglītojamā radošās spējas, profesionālās iemaņas un talantus izvēlētajā mākslu jomā, kā arī sekmēt izcilību veidošanos;
* veidot daudzveidīgas radošās un vērtējošās darbības pieredzi;
* radīt motivāciju tālākizglītībai un sniegt iespēju sagatavoties profesionālās vidējās izglītības pakāpei.
	1. Iepriekšējo **mācību gadu darba prioritātes un sasniegtie rezultāti**

|  |  |  |
| --- | --- | --- |
| Prioritāte | Sasniedzamie rezultāti kvantitatīvi un kvalitatīvi | Norāde par uzdevumu izpildi (Sasniegts/daļēji sasniegts/ Nav sasniegts) un komentārs |
| Nr.1 labvēlīgas psiholoģiskās vides radīšana | 100% visi izglītojamie zina un izmanto iespēju saņemt atbalstu no skolas vadības, pedagogiem un atbalsta personāla vienkārši aprunājoties, izstāstot situāciju un meklējot kopīgus risinājumus.  | Sasniegts - skolas darbinieki ikdienā prot saskatīt izglītojamā psiholoģisko un emocionālo stāvokli, prot rūpēties par viņa labsajūtu un uzmundrināt darbam. |
|  | 100% visi izglītojamie uzticas saviem pedagogiem, tas garantē īpašo drošības un uzticēšanās sajūtu. | Sasniegts - izglītojamie izglītības iestādē jūtas psiholoģiski droši un pasargāti.Darbiniekiem ir zināšanas bērnu tiesību aizsardzības jautājumos.Darbinieki un izglītojamie zina kā rīkoties emocionālās vardarbības gadījumā. Visi izglītības iestādes darbinieki ir atvērti sadarbībai ar izglītojamo, cenšasizprast viņu vajadzības |
| Nr.2 savstarpējās komunikācijas stiprināšana ar izglītojamo vecākiem |  95% audzēkņu vecāku veido abpusēju saziņu ar skolas personālu. | Izglītojamo vecāki akceptē skolas kārtību, iekšējos noteikumus un citus svarīgus lēmumus, līdzatbildīgi iesaistās skolas dzīvē.Mācību priekšmetu pedagogi pēc vajadzības organizē individuālas sarunas ar izglītojamā vecākiem. |
|  | 90% gadījumu savlaicīga problēmsituāciju atrisināšana, uzklausot visas ieinteresētās puses. | Izglītojamā vecāki uzticas pedagogiem un skolas vadībai par lietderīgo informāciju. Problēmas tiek atrisinātas nekavējoties.Skolas vadība ir pieejama vecākiem ērtā laikā. |

|  |  |  |
| --- | --- | --- |
| Prioritāte | Sasniedzamie rezultāti kvantitatīvi un kvalitatīvi | Norāde par uzdevumu izpildi (Sasniegts/daļēji sasniegts/ Nav sasniegts) un komentārs |
| Nr.3 Veidot kvalitatīvu sadarbību ar visām programmu īstenošanas vietām | 100% pedagogu apmeklē dažādas programmu īstenošanas vietas, iepazīstas ar otra kolēģa darbu, vēro stundas, dalās pieredzē | Regulāras visu pedagogu vienotas sanāksmes, savstarpēja mācību stundu vērošana, pieredzes apmaiņa. |
|  | 100% audzēkņu zina, ka mācās Viesītes Mūzikas un mākslas skolā | Kopīgu pasākumu, koncertu rīkošana |
| Nr.4 Kvalitatīvas sadarbības veicināšana ar tuvējām mūzikas un mākslas skolām | Tiek uzaicināti pieredzes bagāti un atbilstošas kvalifikācijas pedagogi. |  |
|  | 95% pedagogu un vecāko klašu audzēkņi piedalās apkārtējo skolu rīkotajās meistarklasēs | Tiek apmeklētas Līvānu mūzikas un mākslas skola, Jēkabpils mākslas skola, Aknīstes filiāle, A.Žilinska Jēkabpils mūzikas skola |

|  |  |  |
| --- | --- | --- |
| Nr.5 Veidot kvalitatīvu sadarbību ar visām programmu īstenošanas vietām | 100% pedagogu apmeklē dažādas programmu īstenošanas vietas, iepazīstas ar otra kolēģa darbu, vēro stundas, dalās pieredzē | Sasniegts – pedagogi apmeklēja programmu īstenošanas vietas, iepazinās ar kolēģu darbu, vēroja stundas. Metodiskās sanāksmes tika rīkotas gan Salas, gan Viesītes un Biržu programmu īstenošanas vietās.  |
|  | 100% audzēkņu zina, ka mācās Viesītes Mūzikas un mākslas skolā | Tika rīkoti kopīgi koncerti - sadraudzības koncerts ar A.Žilinska Jēkabpils mūzikas skolu un filiāļu audzēkņiem 23.maijā; Mazzalves un Neretas audzēkņu koncerts Neretas kultūras namā 28. aprīlī.Ikgadējais mākslas skolas pasākums - 23.01. Modes skatē “Apģērbs ir vēstījums” piedalās visas skolas audzēkņi no visām mācību programmu vietām;7.06. Visi mākslas skolas audzēkņi dodas mācību ekskursijā uz Latvijas Nacionālo mākslas muzeju. |
| Nr.6 Kvalitatīvas sadarbības veicināšana ar tuvējām mūzikas un mākslas skolām | Tiek uzaicināti pieredzes bagāti un atbilstošas kvalifikācijas pedagogi. | 8.06. Pedagogu saliedēšanas pasākums ar keramikas meistarklasi Viesītes Mūzikas un mākslas skolā. |
|  | 95% pedagogu un vecāko klašu audzēkņi piedalās apkārtējo skolu rīkotajās meistarklasēs | 5.06. Tiekas visi mākslas skolas audzēkņi grafikas meistarklasē;19.05. mākslas skolas pedagogs Arta Lindmane piedalās kā neatkarīgais eksperts Līvānu Mūzikas un mākslas skolas noslēguma darbu aizstāvēšanā un 25.05. pedagogs Laura Dzene piedalās kā neatkarīgais eksperts Pļaviņu mākslas skolas diplomdarbu aizstāvēšanā |

|  |  |  |
| --- | --- | --- |
| Nr.7 Iekļaujošā izglītība-bērnu un jauniešu dažādo mācīšanās vajadzību atpazīšana un ievērošana izglītības iestādē | Skolā tiek radīti labvēlīgi apstākļi katra skolēna vispusīgai attīstībai, zināšanu, prasmju apguvei, kas ļauj izvairīties no uzvedības problēmām. | Pedagogi izmanto daudzveidīgas metodes un pieejas, atvērtu komunikāciju, kā arī veido skolā drošu un atbalstošu vidi un nepieļauj diskrimināciju. |
|  | Ir apzināti visi bērni ar īpašām vajadzībām un nodrošināta individuāla pieeja katram |  |
| Nr.8 Nodrošināt ikviena bērna spējas attīstošu un attīstībai atbilstīgu, kvalitatīvu un vienlīdzīgi pieejamu izglītību. | Nodrošināta visiem bērniem vienlīdzīga izglītības pieejamība. Ir izveidota droša, veselībai draudzīga vide. | Pedagogi aktīvi pielieto profesionālās pilnveides kursos iegūtās zināšanas bērnu spēju attīstībai |
|  | Visi pedagogi nodrošina vienlīdzīgu attieksmi pret audzēkņiem, sadarbojas ar skolēna ģimeni, iesaistot to izglītības iestādes darbībā |  |

1. **Skolas prioritātes 2024. – 2027. gadam**
* Pāreja uz jaunajām mūzikas un mākslas programmām atbilstoši profesionālās ievirzes izglītības standartam mākslu jomā;
* Pieredzes apmaiņas pasākumu, konsultāciju organizēšana;
* Mācību pieeju pilnveide, īstenojot metodisko pieeju, kas rosina mācīties iedziļinoties;
* Pedagogu metodiskā atbalsta mehānisma pilnveidošana;
* Pedagogu profesionālā pilnveide darbā ar bērniem ar speciālajām vajadzībām;
* Atbalsta personāla aktīvāka piesaiste izglītojamo individuālo vajadzību respektēšanai;
* Atbilstošas vides bērna ierosinātai un pedagoga organizētai sadarbībai veidošanai;
* Vecāku izglītošanas veicināšana bērna pozitīvas uzvedības atbalstam;
* Materiāltehniskās bāzes pilnveidošana;
* Individuālā darba nodrošināšana izglītojamiem, kam ir risks priekšlaicīgi pamest izglītības iestādi;
* Interešu izglītības pedagogu un audzēkņu iesaistes veicināšana pilsētas, valsts un starptautiskajās aktivitātēs;
* Dziesmu un deju svētku dalībnieku sagatavošanās un piedalīšanās finansiālais atbalsts pašvaldības un projektu līmenī.
1. **Kritēriju izvērtējums un turpmākās attīstības vajadzības**
	1. Kritērijs “Kompetences un sasniegumi”

|  |  |
| --- | --- |
| Stiprās puses | **Turpmākās attīstības vajadzības** |
| Vērtēšanas procesā tiek ievēroti vērtēšanas pamatprincipi un kārtība.Vērtēšanas kārtību pārzina visas iesaistītās puses – izglītojamie, pedagogi, vecāki.Pārbaudes darbu un konkursu rezultāti liecina, ka izglītojamo zināšanu, prasmju un iemaņu vērtēšana ir objektīva un atbilstīga.Pedagogi analizē izglītojamo mācību procesa un pārbaudes darbu rezultātus, tos apspriež metodiskajā komisijās.Izglītojamo vecāki regulāri ir informēti par izglītojamo mācību procesu. | Mācību sasniegumu dinamikas izpētes rezultātā ieviest nepieciešamos uzlabojumus, analizēt to efektivitāti.Izmantot daudzveidīgas vērtēšanas metodes, attīstīt izglītojamo pašvērtēšanas un savstarpējās vērtēšanas prasmes. |
| Skolā notiek mērķtiecīga audzēkņu gatavošana ieskaitēm un eksāmeniem mācību priekšmetos;Vairākums no audzēkņiem sasniedz optimālo zināšanu līmeni;Nepietiekama vērtējuma gadījumā, audzēkņiem ir nodrošināta kārtība, kādā var uzlabot sniegumu mācību darbā. | Turpināt pilnveidot audzēkņu sasniegumus, dažādot mācību metodes darbā ar talantīgajiem audzēkņiem, lai veicinātu augsta līmeņa sasniegumus.Īstenot un pilnveidot sadarbību starp skolotājiem un vecākiem, lai sniegtu atbalstu audzēkņiem sasniegumu uzlabošanai |
| Notiek plānota un mērķtiecīga izglītojamo sagatavošana dažādu līmeņu konkursiemIr skolas un vadības atbalsts dalībai visos konkursos.Nodrošināts atbalsts pedagogiem, lai sagatavotu izglītojamos konkursiem. | Motivēt pedagogus iesaistīt vairāk izglītojamos dalībai konkursos.Motivēt izglītojamos rezultatīvai dalībai konkursos |

* 1. Kritērijs “Vienlīdzība un iekļaušana”

|  |  |
| --- | --- |
| Stiprās puses | **Turpmākās attīstības vajadzības** |
| Ikdienas darba neatsverama sastāvdaļa ir individuāla pieeja katram audzēknim. Tādēļ pedagogi izmanto daudzveidīgas mācību metodes, strādā diferencēti, sniedz nepieciešamo palīdzību skolēniem ar mācību traucējumiem, kā arī sekmē talantīgo bērnu izaugsmi, gatavojot viņus konkursiem, koncertiem. Būtiski ir motivēt audzēkņus uz papildus darbu, radīt bērnos sapratni par jebkuru papildus prasmju un iemaņu nozīmīgumu mūsdienīgi domājoša indivīda personības veidošanā. Pedagogi cenšas celt audzēkņu pašapziņu, radīt prieku par panākumiem paslavējot, atzīmējot veiksmīgākos momentus skaņdarbu iestudēšanas procesā. Lai sagatavotos atbilstoši profesionālās ievirzes programmu prasībām un izveidotu kvalitatīvu priekšnesumu, bieži ar mācību stundas laiku ir stipri par maz. Tas sakāms par audzēkņiem, kuriem ir vielas apguves grūtības, vai audzēkņiem ar speciālām vajadzībām. Šeit individuālas konsultācijas, skaidrojums, vielas atkārtošana ir absolūti nepieciešama papildus mācību stundu darbam. | Izglītības iestāde nav piemērota bērniem, kuriem nepieciešama pārvietošanās ratiņkrēslā, bet viņiem ir iespēja apmeklēt skolas koncertus. Tādēļ nepieciešamas piemērot telpas, lai audzēkņi ar kustību traucējumiem varētu apmeklēt nodarbības |

* 1. Kritērijs “Pieejamība”

|  |  |
| --- | --- |
| Stiprās puses | **Turpmākās attīstības vajadzības** |
| Izglītības programmas tiek īstenotas ne tikai Viesītes Mūzikas un mākslas skolas ēkā Viesītē, bet arī Biržu pamatskolā, Salas vidusskolā, Aizkraukles novada Mazzalves pamatskolā, Neretas bibliotēkas telpās Nodarbības ir iespējams apmeklēt audzēkņiem no attālākiem lauku nostūriem. | Fiziskajā vidē būtu nepieciešams redzēt sakārtotāku, skaidrāku skolas tēlu kopumā. Nepieciešams izveidot norādes, uzrakstus par kabinetu izvietojumu, uztveramāku, nepārprotamu informāciju ikvienam, kurš ierodas izglītības programmu īstenošanas vietās, kurās telpās izvietota Mūzikas un mākslas skola.  |
| Tiek veiktas individuālas pārrunas gan ar pašiem audzēkņiem un viņu vecākiem. Pārrunas tiek veiktas arī ar pedagogiem. Tiek piedāvātas iespējas mainīt pedagogu. | Nepieciešams vairāk organizēt vecāku sapulces pirms audzēkņi uzsākuši mācības mūzikas un mākslas skolā, kurās tiek stāstīts un skaidrots par mācību specifiku, kā arī veidot koncertlekcijas gan audzēkņiem, gan vecākiem. |

* 1. Kritērijs “Drošība un labklājība”

|  |  |
| --- | --- |
| Stiprās puses | **Turpmākās attīstības vajadzības** |
| Katru mācību gadu direktora norīkoti atbildīgie skolotāji savus audzēkņus iepazīstina ar drošības instrukcijām. Pirms katras ekskursijas vai pārgājiena audzēkņi tiek instruēti par drošības noteikumu ievērošanuekskursijas laikā un ar parakstu apliecina par to ievērošanu.Iekšējās kārtības noteikumi ir izvietoti skolēniem un vecākiem pieejamā vietā uz skolas informācijas stenda. | Izglītības iestādē izglītojamie jāiesaista diskusijās par drošību, kas nodrošina lielāku izpratni un atbildību par drošības ievērošanu. |
| Izglītības iestādē ir medicīniskās pirmās palīdzības sniegšanas aptieciņa un personāls ir informēts par to, kā rīkoties traumu un pēkšņas saslimšanas gadījumā. Darba aizsardzības un ugunsdrošības prasību izpilde tiek kontrolēta. Personāls ir ieguvis speciālās zināšanas bērnu tiesību aizsardzības jomā un zina, kā nodrošināt izglītojamo drošību un darba aizsardzību. | Nepieciešams izbūvēt aizsargbarjeru gar ceļa braucamo daļu |
| Skolā ir izstrādāti iekšējie noteikumi Kārtība par vadītāja un pedagogu rīcību, ja tiek konstatēta fiziska vai emocionāla vardarbība pret izglītojamo. Izglītojamie zina un izmanto iespēju saņemt atbalstu no skolas vadības, vienkārši aprunājoties, izstāstot situāciju un meklējot kopīgus risinājumus. Izglītojamie uzticas daudziem pedagogiem, tas garantē īpašo drošības un uzticēšanās sajūtu.  | Pilnveidot darbinieku zināšanas par psiholoģiski drošas un labvēlīgas vides radīšanu. |
| Skolas darbinieki ikdienā prot saskatīt izglītojamā psiholoģisko un emocionālo stāvokli, nereti gadās rūpēties par viņa labsajūtu un uzmundrināt darbam. Īpaša uzmanība tiek pievērsta izglītojamiem, kuri uzsāk mācības skolā, lai atbalstītu viņu ienākšanu kolektīvā un nodrošinātu psiholoģisku komfortu. |  |

3.5. Kritērijs “Infrastruktūra un resursi”

|  |  |
| --- | --- |
| Stiprās puses | **Turpmākās attīstības vajadzības** |
| Izglītības iestādē ir visas izglītības programmas īstenošanai nepieciešamās telpas. Telpu iekārtojums un platība ir atbilstoša izglītības iestādes īstenojamās izglītības programmas specifikai un izglītojamo skaitam.Izglītības iestāde pilnībā nodrošina ar izglītības programmas īstenošanai nepieciešamajiem mācību līdzekļiem, kuri atbilst izglītības programmas specifikai. | Iegādāties kvalitatīvākus instrumentus programmas „Klavierspēle” klasēs (iespēju robežās, pianīnus), plānot kabineta flīģeļa iegādi, lai izglītojamiem būtu regulāra iespēja pierast un izprast šī instrumenta spēles specifiku. |
| Izglītības iestāde nodrošina ar izglītības programmas specifikai un apguvei atbilstošām informācijas tehnoloģijām. |  |
| Skolā ir pietiekošs telpu skaits, lai nodrošinātu visu programmu sekmīgu īstenošanu. Individuālo nodarbību īstenošanai ir 3 mācību klases, grupu nodarbībām ir 1 atbilstoša klase, kā arī zāle, kur notiek nodarbības korim un jaunāko klašu ansamblim. Šeit notiek arī ieskaites, mācību koncerti, klases vakari, pārcelšanas eksāmeni un koncerti. Mācību telpas ir aprīkotas atbilstoši īstenojamo programmu prasībām ar mūzikas instrumentiem, mēbelēm, datoru. Ir CD atskaņotājs un televizors mūzikas teorijas klasē. Telpu lielums ir atbilstošs izglītības programmu specifikai un izglītojamo skaitam.Skola pilnībā nodrošina audzēkņus ar mūzikas teorijas priekšmetos nepieciešamajām grāmatām un nošu materiāliem instrumenta spēles apguvei. Bibliotēkas fondi regulāri tiek papildināti ar jauniem nošu krājumiem.  | Piesaistīt finansējumu materiāltehniskās bāzes pilnveidošanai/atjaunošanai,rakstot projektus.Veikt tehnoloģiju apmācību pielietošanai mācību darbā.Turpināt materiāltehniskās bāzes un fondu pilnveidošanu/atjaunošanu. |
| Izglītības iestādei piederošā teritorija ir estētiski iekārtota, sakopta un uzturēta labā kārtībā. Sanitārhigiēniskie apstākļi telpās ir atbilstoši mācību procesa prasībām. Skolā regulāri tiek veiktas uzraugošo institūciju pārbaudes par ugunsdrošību, elektrodrošību un sanitāri higiēnisko normu ievērošanu | Veidot mūsdienīgu un pievilcīgu mācību vidi kvalitatīva izglītības procesa nodrošināšanai.Iesaistīt mākslas nodaļas izglītojamos skolas noformējuma veidošanai. |

3.6. Kritērijs “Izglītības turpināšana un nodarbinātība”

|  |  |
| --- | --- |
| Stiprās puses | **Turpmākās attīstības vajadzības** |
| Audzēkņi un viņu vecāki ir informēti par tālākizglītības iespējām. Sadarbībā ar Staņislava Broka Daugavpils mūzikas vidusskolu, izlaiduma klašu audzēkņiem ir iespēja piedalīties koncertā ,,Muzicējam ar prieku”, kas notiek regulāri katru gadu aprīlī. | Izveidot stendu, kurā apkopotas tālākizglītības iespējas, informācija par mūzikas un mākslas vidusskolu piedāvājumiem un pasākumiem. |
| Karjeras izglītība ir svarīga izglītības procesa sastāvdaļa, tā ir nozīmīga talantīgāko izglītojamo virzīšanai izglītības turpināšanai mūzikas vidusskolās. Pedagogi motivē izglītojamos turpināt mācības vidējā izglītības pakāpē mūzikas un mākslas jomā, sniedz nepieciešamo informāciju un palīdz sagatavoties iestājeksāmeniem. | Veicināt izglītojamo izpratni par ikdienas mācību darba sasniegumu nozīmi karjeras izaugsmē.  |
|  |  |

3.7. Kritērijs “Mācīšana un mācīšanās”

|  |  |
| --- | --- |
| Stiprās puses | **Turpmākās attīstības vajadzības** |
| Mācību programmu izglītojamie apgūst atbilstoši spējām un ieguldītajam darbam. Ikdienas mācību procesā izglītojamiem tiek dota iespēja sekmēt mākslinieciskās dotības pieredzi un attīstīt jaunrades spējas. Stundās izglītojamie strādā apzinīgi, ar interesi. | Mācību priekšmeta satura pasniegšanas procesa dažādošanai pilnvērtīgi izmantot visas skolā pieejamās informācijas tehnoloģijas. |
| Pedagogi regulāri tiekas ārpus stundām, dalās pieredzē, labajā praksē. Tiek noorganizēts pedagogu saliedēšanas pasākums ar keramikas meistarklasi Viesītes Mūzikas un mākslas skolā. | Turpināt atbalstīt pedagogu tālākizglītību, lai dažādotu mācību metodes un intensīvāk ieviestu nodarbībās inovācijas, kas padarītu mācības interesantākas, modernākas un daudzveidīgākas. |
| Mūzikas izglītības programmu audzēkņiem visas ieskaites un eksāmeni ir notikuši atbilstoši sastādītajam darba plānam. Pedagogi regulāri seko līdzi gan mācīšanās procesam, gan tam, lai muzikālais materiāls atbilstu individuālajām prasībām. | Izmantot tādas mācību metodes, kas izglītojamiem ļauj brīvi izmantot iegūtās zināšanas reālajā dzīvē.Motivēt izglītojamos regulāram mācību darbam, pilnveidojot prasmi patstāvīgi mācīties. |
| Izglītības iestāde apkopo informāciju par katra izglītojamā mācību sasniegumiem. Izglītojamo ikdienas darbu vislabāk pārzina attiecīgā priekšmeta pedagogi. Katra semestra noslēgumā metodiskā komisija izvērtē izglītojamo sekmes, apkopotie secinājumi tiek ņemti vērā tālākā mācību procesa satura un metodikas plānošanā. | Turpināt pilnveidot audzēkņu sasniegumus, dažādot mācību metodes darbā ar talantīgajiem audzēkņiem, lai veicinātu augsta līmeņa sasniegumus. |
| Metodiskās komisijas sēdē tiek aktualizēta Klavierspēle mācību programma, pielāgota audzēkņiem ar dažādām muzikālajām spējām. |  |
| Mācību procesa laikā notiek izglītojamo pašvērtēšana un savstarpējā vērtēšana, kas ļauj iedziļināties darba tapšanas stadijās un uzdevumu izpildes precizitātē. |  |

3.8. Kritērijs “Izglītības programmu īstenošana”

|  |  |
| --- | --- |
| Stiprās puses | **Turpmākās attīstības vajadzības** |
| Tiek veicināta izglītojamo personības izaugsme mācību procesā, ārpusstundu un ārpusskolas pasākumu ietvaros, organizējot daudzas izstādes, karnevālu, plenēru. Tiek organizētas mācību ekskursijas, braucieni pie māksliniekiem un muzeju apmeklējumi - [Latvijas Nacionālais mākslas muzejs](https://www.lnmm.lv/latvijas-nacionalais-makslas-muzejs), Imanta Vecozola izstāde “Gaismas laušana” | Atbilstoši kultūrizglītības attīstības tendencēm, pilnveidot mācību priekšmetu programmas. |
| Skolā strādā profesionāli, zinoši pedagogi ar mākslas radošuma dzirkstelīti. | Turpināt papildus strādāt ar izglītojamiem, kuriem ir problēmas mācībās, kā arī ar talantīgākajiem un spējīgākajiem izglītojamiem, attīstot padziļināti viņu profesionālās prasmes. |
| Mācību priekšmetu programmās atspoguļota mācību satura apguves secība, iestrādātas vērtēšanas formas un kritēriji, izmantojamie mācību līdzekļi, kas regulāri tiek atjaunoti un papildināti, izstrādātas Noslēguma prasības, kas atbilst apgūstamai programmai un iegūstamās profesionālās ievirzes izglītības līmenim, kā arī atbilst iestājeksāmenu prasībām vidējās profesionālās mūzikas vai mākslas mācību iestādēs.  |  |
| Izglītības programmu realizācija ir plānota un rezultatīva, pedagogi pārzina savu mācību priekšmetu programmās un strādā pēc tās, izprot mērķus un sasniedz izvirzītos uzdevumus, pārzina izglītojamo mācību sasniegumu vērtēšanas kārtību un ievēro to. |  |
| Pedagogi sadarbībā ar vadību veiksmīgi pilnveido mācību saturu atbilstoši izglītojamo un sabiedrības interesēm, ievērojot līdzsvaru starp klasiskām (tradicionālām) un mūsdienu (laikmetīgām) vērtībām. |  |

1. **Audzināšanas darba prioritātes**

 Viesītes Mūzikas un mākslas skolas audzināšanas plāns balstās uz valsts politiku izglītībā un kultūrizglītībā, audzēkņu līdzatbildības un dzīvesprasmju attīstībā, personīgās karjeras izaugsmē, vecāku (ģimenes) nozīmīgo lomu sadarbībai ar skolu vienotu vērtībizglītības principu iedzīvināšanā, dažādu institūciju un sabiedrības atbalstu izglītojamajiem un izglītības kvalitatīvi jaunas pieejas nostiprināšanai, kurā vienlaicīgi ar izglītības apguvi pastāv skolēna ieinteresētība savas dzīves veidošanā. Pedagogi sadarbībā ar audzēkņu vecākiem, valsts un/vai pašvaldību atbildīgām institūcijām risina ar izglītojamo personības veidošanu un attīstību saistītus jautājumus, vienlaicīgi rūpējoties par pedagoģiski un psiholoģiski labvēlīgu vidi skolā un saliedēta skolas kolektīva veidošanu.

**Audzināšanas darba mērķis:**

* sekmēt katra izglītojamā veidošanos par atbildīgu, tikumisku, rīcībspējīgu sabiedrības locekli,
* veicināt izglītojamā izpratni par vērtībām,
* bagātināt kultūrvēsturisko pieredzi un izpratni, piederību ģimenei, novadam, valstij.

**Audzināšanas darba uzdevumi veicināt**:

* izglītojamo spēju brīvi un patstāvīgi domāt, attīstot kritisko domāšanu, morālo spriestspēju

 un sekmējot atbildīgu rīcību;

* sevis apzināšanos, pašizziņu, gribas audzināšanu, pašpilnveidi un pozitīvu pašvērtējumu,

 pašaudzināšanu mūža garumā;

* pašdisciplīnu, izpratni par pienākumiem un tiesībām un sekmēt to ievērošanu;
* piederību Latvijas, Eiropas un pasaules kultūrtelpai, izpratni par vispārcilvēciskajām un

 kristīgajām vērtībām, latvisko dzīvesziņu, kultūras mantojumu, tradīcijām un to saglabāšanu,

 līdzdalību kultūras mantojuma un tradīciju pārnesē un latviskās kultūrtelpas attīstībā

 mūsdienās;

* nacionālās identitātes un valstiskuma apziņu, lojalitāti Latvijas valstij un patriotismu.

**Būtiskākie izkopjamie tikumi audzināšanas procesā:**

**atbildība** – griba un spēja paredzēt savas izvēles un rīcības sekas un rīkoties, respektējot cita

cilvēka cieņu un brīvību;

**centība** – čaklums, uzcītība, rūpība un griba jebkuru darbu veikt pēc iespējas mērķtiecīgāk,

kvalitatīvāk un produktīvāk;

**drosme** – izlēmība, baiļu pārvarēšana, rakstura stingrība, situācijas novērtēšana un cieņpilna

rīcība, uzņēmība, centieni pēc taisnīgā un labā;

**godīgums** – uzticamība, patiesums, vārdu un darbu saskaņa;

**gudrība** – māka izmantot zināšanas labā veicināšanai savā un sabiedrības dzīvē;

 **laipnība** –vēlība, atsaucība pret citiem, pieklājība;

**līdzcietība** – attīstīta empātija, vēlme iejusties otra pārdzīvojumos un aktīvs atbalsts;

**mērenība** – rīcības un uzskatu līdzsvarotība, spēja nošķirt saprātīgas vēlmes no nesaprātīgām un

atteikties no nevajadzīgā, atturēšanās no tā, kas traucē personas attīstību;

**savaldība** – uzvedības un emociju izpausmju kontrole un vadība, respektējot savu un citu

cilvēku brīvību, kā arī cienot sevi un citus;

**solidaritāte** – savstarpējs atbalsts un rīcības saskaņotība, rūpes par savu, citu un kopīgu labumu,

demokrātisks dialogs ar citiem;

**taisnīgums** – godprātīga lemšana, cilvēktiesību un citu saprātīgu interešu un morāles normu

ievērošana;

**tolerance** – iecietība, vēlme izprast atšķirīgo (piemēram, cilvēka ārējo izskatu, veselības stāvokli, uzvedību, viedokli, ticību, paražas).

* 1. **Audzināšanas darba prioritātes 2024. – 2027. gadam:**
* Patriotiskā audzināšana, Valsts, novada tradīciju iepazīšana un saglabāšana - Latviešu mūzikas koncerti, viktorīnas par latviešu komponistiem un Latviju mūzikas literatūras stundās;
* vizuāli plastiskās mākslas audzēkņu darbu izstādes veltītas Latvijai, novadam, pilsētai;
* Profesionālo prasmju un iemaņu gūšana sadarbojoties ar sava un citu novadu mūzikas un mākslas skolām (koncertu analīze, kopīga mācību darba problēmu risināšana, audzēkņu draudzības saišu stiprināšana);
* Skatuves kultūras izkopšana, uzstāšanās prasmju pilnveidošana.

Viesītes Mūzikas un mākslas skolas direktore Inga Bartkeviča